CELEX: 52015PC0312
Language: ro
Date: 2015-06-26
Title: Propunere de DECIZIE A CONSILIULUI privind încheierea, în numele Uniunii Europene și al statelor membre ale acesteia, a unui protocol la Acordul-cadru dintre Uniunea Europeană și statele membre ale acesteia, pe de o parte, și Republica Coreea, pe de altă parte, pentru a se ține seama de aderarea Republicii Croația la Uniunea Europeană

COMISIA
                              EUROPEANĂ

                                                       Bruxelles, 26.6.2015
                                                       COM(2015) 312 final

                                                       2015/0138 (NLE)

                                           Propunere de

                                  DECIZIE A CONSILIULUI

      privind încheierea, în numele Uniunii Europene și al statelor membre ale acesteia, a
        unui protocol la Acordul-cadru dintre Uniunea Europeană și statele membre ale
     acesteia, pe de o parte, și Republica Coreea, pe de altă parte, pentru a se ține seama de
                        aderarea Republicii Croația la Uniunea Europeană

RO                                                                                               RO
 ---pagebreak---                                      EXPUNERE DE MOTIVE

     1.      CONTEXTUL PROPUNERII
     În conformitate cu Actul de aderare a Republicii Croația, această țară va adera la acordurile
     internaționale semnate sau încheiate de Uniunea Europeană și statele membre ale acesteia,
     prin intermediul unui protocol la aceste acorduri.
     Acordul-cadru dintre Uniunea Europeană și statele membre ale acesteia, pe de o parte, și
     Republica Coreea, pe de altă parte (denumit în continuare „acordul”) a fost semnat la
     10 mai 2010.
     În urma deciziei Consiliului din [...] de a semna un Protocol la Acordul-cadru dintre
     Uniunea Europeană și statele membre ale acesteia, pe de o parte, și Republica Coreea, pe de
     altă parte (denumit în continuare „protocolul”) pentru a se ține seama de aderarea
     Republicii Croația la Uniunea Europeană, protocolul a fost semnat cu reprezentantul
     Republicii Coreea, la data de [...].
     Prin urmare, este prezentată următoarea propunere:
             (i)   Propunere de decizie a Consiliului privind încheierea protocolului.

     2.      REZULTATELE CONSULTĂRILOR CU PĂRȚILE INTERESATE ȘI ALE
             EVALUĂRII IMPACTULUI
     În urma semnării protocolului, Comisia prezintă o propunere de decizie a Consiliului privind
     încheierea protocolului.

     3.      ELEMENTELE JURIDICE ALE PROPUNERII
     Comisia solicită Consiliului să autorizeze încheierea, în numele Uniunii Europene și al
     statelor membre ale acesteia, a unui protocol la Acordul-cadru dintre Uniunea Europeană și
     statele membre ale acesteia, pe de o parte, și Republica Coreea, pe de altă parte, pentru a se
     ține seama de aderarea Croației la Uniunea Europeană.

RO                                                 2                                                  RO
 ---pagebreak---                                                                 2015/0138 (NLE)

                                                Propunere de

                                        DECIZIE A CONSILIULUI

          privind încheierea, în numele Uniunii Europene și al statelor membre ale acesteia, a
            unui protocol la Acordul-cadru dintre Uniunea Europeană și statele membre ale
         acesteia, pe de o parte, și Republica Coreea, pe de altă parte, pentru a se ține seama de
                            aderarea Republicii Croația la Uniunea Europeană

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolele 207 și
     212, coroborate cu articolul 218 alineatul (6) litera (a),
     având în vedere Actul de aderare a Republicii Croația, în special articolul 6 alineatul (2),
     având în vedere propunerea Comisiei Europene,
     având în vedere aprobarea Parlamentului European,
     întrucât:
     (1)      În temeiul articolului 6 alineatul (2) din Actul de aderare, aderarea Croației la
              Acordul-cadru dintre Uniunea Europeană și statele membre ale acesteia, pe de o parte,
              și Republica Coreea, pe de altă parte, trebuie convenită prin intermediul unui protocol
              la acord. Este necesar să se aplice o procedură simplificată, prin care protocolul trebuie
              să fie încheiat de către Consiliu, care hotărăște în unanimitate în numele
              statelor membre, și de către țările terțe în cauză.
     (2)      La 14 septembrie 2012, Consiliul a autorizat Comisia să deschidă negocieri cu țările
              terțe respective. Negocierile cu Republica Coreea s-au încheiat cu succes și protocolul
              a fost semnat în numele Uniunii Europene și al statelor membre ale acesteia la [...], la
              data de [...].
     (3)      Prin urmare, este necesar ca protocolul respectiv să fie aprobat,
     ADOPTĂ PREZENTA DECIZIE:

                                                  Articolul 1
     1.          Protocolul la Acordul-cadru dintre Uniunea Europeană și statele membre ale
                 acesteia, pe de o parte, și Republica Coreea, pe de altă parte, pentru a se ține seama
                 de aderarea Republicii Croația la Uniunea Europeană, se aprobă prin prezenta decizie
                 în numele Uniunii Europene și al statelor membre ale acesteia.
     2.          Textul protocolului este atașat la Decizia privind semnarea și punerea în aplicare cu
                 titlu provizoriu a acestuia1.

     1
               JO L […], […], p. […].

RO                                                    3                                                    RO
 ---pagebreak---                                               Articolul 2
     Președintele Consiliului desemnează persoana împuternicită să transmită, în numele
     Uniunii Europene și al statelor membre ale acesteia, notificarea prevăzută la articolul 4
     alineatul (1) din protocol.

                                              Articolul 3
     Prezenta decizie intră în vigoare la data adoptării. Aceasta se publică în Jurnalul Oficial al
     Uniunii Europene.
     Adoptată la Bruxelles,

                                                 Pentru Consiliu,
                                                 Președintele

RO                                                 4                                                  RO